b'\n_START_ARTICLE_\nGospa Nil\xc3\xbcfer\n_START_PARAGRAPH_\nGospa Nil\xc3\xbcfer (osmanski turski: \xd9\x86\xdb\x8c\xd9\x84\xd9\x88\xd9\x81\xd8\xb1 \xd8\xae\xd8\xa7\xd8\xaa\xd9\x88\xd9\x86\xe2\x80\x8e; turski: Nil\xc3\xbcfer Hatun) bila je konkubina drugog osmanskog sultana Orhana I., kojem je rodila tre\xc4\x87eg sultana, Murata I. Kao Muratova majka, bila je Valide Hatun \xe2\x80\x94 \xe2\x80\x9egospa majka\xe2\x80\x9d.\n_START_SECTION_\nEtimologija\n_START_PARAGRAPH_\nNil\xc3\xbcferino ime zna\xc4\x8di \xe2\x80\x9elopo\xc4\x8d\xe2\x80\x9d na perzijskom.\n_START_SECTION_\nPodrijetlo\n_START_PARAGRAPH_\nNije poznato kada je Nil\xc3\xbcfer to\xc4\x8dno ro\xc4\x91ena niti tko su joj bili roditelji. Prema legendi iz 15. stolje\xc4\x87a, Nil\xc3\xbcfer je bila Grkinja, k\xc4\x87i nekog gr\xc4\x8dkog plemi\xc4\x87a, koju je sultan Osman I. \xe2\x80\x94 Orhanov otac \xe2\x80\x94 oteo i dao svom sinu za konkubinu. Njezino je ime, prema legendi, isprva bilo Holophira ili Helena. Suvremeni povjesni\xc4\x8dari uglavnom sumnjaju u vjerodostojnost tih pri\xc4\x8da, premda je doista mogu\xc4\x87e da je ta gospa bila Grkinja te da se preobratila na islam.\n_START_SECTION_\nDjeca\n_START_PARAGRAPH_\nNil\xc3\xbcfer i Orhan bili su roditelji sultana Murata i princa Kasima (? \xe2\x80\x94 1346.) te baka i djed sultana Bajazida I. Y\xc4\xb1ld\xc4\xb1r\xc4\xb1ma.\n_START_SECTION_\nIbn Batuta\n_START_PARAGRAPH_\nPutnik Ibn Batuta posjetio je \xc4\xb0znik te je bio gost gospe Nil\xc3\xbcfer, koju je opisao kao \xe2\x80\x9epobo\xc5\xbenu \xc5\xbeenu\xe2\x80\x9d.\n_START_SECTION_\nNil\xc3\xbcferin pokop\n_START_PARAGRAPH_\nNil\xc3\xbcfer je pokopana u Bursi, pokraj sultana Orhana i njegova oca.'